Taraboemdery « Roekeloos
Deur Roekeloos ⋅ 5 Junie 2009 ⋅ E-pos hierdie artikel
Gelys onder Albert Maritz, Chris Barnard, innibos, Milan Murray, Neil Sandilands, Petro van den Heever, Richard van der Westhuizen Innibos direksielid en skrywer Chris Barnard word hierdie jaar 70 jaar oud. Met sy skryfwerk het hy 'n enorme bydrae tot die Afrikaanse taal en teaterwêreld gelewer. Die immergroen Taraboemdery word deur die bekende Albert Maritz op die planke gebring.
In hierdie drama kom krap 'n vreemdeling, Koot, met sy lorrie, sy wyn en sy kitaar almal se lewens deurmekaar. Vir die aantreklike Francien en haar impotente man, Buks, vir die eenvoudige Ewert en sy oujongnooi suster, Breggie sal die lewe op die stofdorpie Kamagas nooit weer dieselfde wees nie, want die vreemdeling bring musiek en wilde verwagtinge.
Milan Murray van Ontbytsake speel Fransien. Buks word gespeel deur Richard van der Westhuizen, onlangs genomineer vir 'n SAFTA Beste Akteur toekenning vir Andries Plak en 'n ATKV Veertjie toekenning vir Riemvasmaak. Neil Sandilands – die alombeminde Bart van 7de Laan is Koot wat sake goed kom deurmekaarkrap. Ook met Pierre van Heerden en Petro van den Heever.
Met Neil Sandilands, Milan Murray, Richard van der Westhuizen, Petro van den Heever en Pierre van Heerden.